**Referat fra møde i lokalt pårørenderåd på Bryggen**

 **tirsdag d. 26. marts 2024 kl. 16.30 – 19.00**

**(Rønnehuset, Niels Hemmingsensvej 6, 4800 Nykøbing F.**

Deltagere: Jane Sørensen, Anette Opitz, Mette Jensen, Troels Stimose (afbud) og Tanja Alm (ref.)

1. Godkendelse af dagsorden

Dagsorden er godkendt

1. Godkendelse af referat d. 29 – 11 – 2023

Ingen bemærkninger

1. Nyt fra ledelsen – Tanja

Der er ansat ny nattevagt fra d. 1. maj 2024.

Der er ansat nye vikar til bl.a. sommerferieperioden. Vi har bestræbt os på at ansætte vikar med erfaring og fleksibilitet.

Der er afholdt de planlagte udvidet personalemøder med personalet i Stuen og der er dannet nye kontaktgrupper.

Der er planlagt Tegn Til Tale- undervisning, som starter op sidst i april måned.

Der er indkøbt sæsonkort til Knuthenborg Safaripark.

1. Tilsyns rapporten

Vi gennemgik den samlede vurdering af tilsynsrapporten, som har et opmærksomhedspunkt og et udviklingspunkt. Nedenstående tekst er kopieret fra tilsynsrapporten:

1. *Socialtilsynet vil på fremtidigt tilsyn være opmærksom på, om tilbuddets indsats har forbedret dokumentations-arbejdet, særlig med henblik på borgerdokumentation og arbejdet med delmål i relation til den enkelte borger.*
2. *Socialtilsynet anbefaler, at den nye leder sikrer, at de beskrevne organisatoriske og kompetenceudviklende aktiviteter gennemføres. Ligeledes at tilbuddets medarbejdere styrker borger-dokumentation, og at trivslen forbedres, således at sygefraværet begrænses bedst muligt*.
3. Omstrukturering – personale teams

Torsdag d. 14. marts 2024 blev der etableret nye kontaktgrupper i Stuen. Der er 2 kontaktgrupper + særtakstgruppe. Grupperne er nu på 4 medarbejdere for at undgå sårbarhed og for at øge fagligheden.

1. Samarbejdet mellem teams

Pårørendegruppen udtrykte tilfredshed med kontaktgruppernes størrelse og at der fremadrettet afholdes afdelingsmøder. Ligeledes er tilfredshed med at borgeraktiviteter kan planlægges på tværs af afdelingerne.

1. Kommunikation

Pårørendegruppen havde et ønske om, at skriftlig kommunikation foregår med alle i kontaktgrupperne. Og ikke kun med enkelte kontaktpersoner og ej hellere med hele teamet. Et ønske som kan imødekommes.

Det er også aftalt at Anja og Peter er med på alle mails i de afdelinger, hvor de er teamkoordinatorer.

1. Borger følges til læge/sygehus – ”regler/aftaler” om hvem der gør det?

Vi drøftede om hvem der følger borgerne til diverse undersøgelser/behandlinger m.m.

Ved mindre sundhedsfaglige krævende opgaver fx blodprøvetagning, tandeftersyn m.m. kan alle personaler ledsage borgerne. Hvis undersøgelser/behandlinger kalder på sundhedsfaglige kompetencer, vil vi bestræbe os på, at der deltager sundhedsfaglig uddannet personale.

Vi drøftede også vigtigheden af relationer og er enig om, at de gode relationer også er betydningsfulde, når borgerne skal ledsages til sundhedsfaglige behandlinger/undersøgelser.

1. Madordningen

Madordningen fungerer fint. Der var interesse i at se madplanen, som jeg sender.

1. Vindues pudsning – fradrag på skat

Vi drøftede, hvordan de økonomiske værger, kan få de oplysninger de har behov for, for at kunne anvende fradraget? Tanja undersøger det nærmere.

1. Leje sommerhus – Marielyst – Lev

Jane oplyser, at LEV har et godt sommerhus på Marielyst.

1. penge – borgere - dankort

Vi drøftede om, der er mulighed for at borgerne kan få kort, som udelukkende er betalingskort. Kort der ikke kan hæves kontanter på, men kun betales fra.

Jane og jeg vil begge undersøge, om den mulighed for kort findes eller om der kan.

1. Bordet rundt

Vi drøftede udfærdigelse af ”Min sidste vilje”. Det er kun et tilbud og ikke et krav til de pårørende.

Vi havde en snak om, at nogle borgere kan opfatte det ubehageligt, hvis vi begynder at inddrage dem i snakken om døden.

1. Evt.

Der er bestilt billetter og sommerhus til Sølund Festival.

1. Næste møde

Næste møde aftalt onsdag d. 4. september 2024 kl. 16.00 – 18.30